
Nr. 666/1930. 
Prigonirea creștinilor din Rusia. 


Imensa împărăție rusească cu blândul şi cre- 
dinciosul ei popor rusesc după cataclismul produs de 
războiul mondial ajuns-a pe mâna bolşevismului înfi- 
orător, care pe lângă distrugerea întregei ordine 
sociale, cu cea mai satanică ură distruge, mai bine 
de zece ani, tot ce este nobil, sfânt şi drept în sufletul 
omenesc. Mai bine de zece ani creştinii din Rusia 
sufer toate grozăviile unei prigoniri cu nimic mai 
puțin sângeroase ca celea din întâiele veacuri ale 
creştinismului. În numele libertăţii sunt ucişi, depor- 
taţi sau puşi la muncă silnică toți, cari mai cutează 
să-l mărturisească pe Dumnezeu, locaşurile de închi- 
nare sunt distruse sau preschimbate în spelunci de 
celea mai scârboase păcate, slugitorii altarului întem- 
Niţați şi omorâţi, tot ce este sfânt şi dumnezeesc este 
batjocorit, în numele - frăţietăţii bolşevice sunt daţi 
celor mai înfiorătoare maltratări toţi. aceia, cari mai 
cutează şi numai a crede în Dumnezeu şi cu mâni 
sacrilege li-se varsă sângele miilor și miilor de cres- 
tini, cari mai cutează să se închine celui Atotputernic. 
La aceasta îngrozitoare privelişte a deslănţuirii puterilor 
diavoleşti lumea creştină a stat îngrozită şi fără sfat, 
până ce părintele Creştinătăţii, locţiitorul Domnului pe 
pământ, Preafericitul. Părinte Papa Piu XI, i-a ridicat 
privirile către Atotputernicul Dumnezeu, căruia nimic 
nu-i este cu neputinţă, şi pe toți creştinii depe roto- 
golul pământului îi chiamă să facă'tot ce le mai stă 
în Fputinţă pentru creştinii prigoniţi, să se roage, 
să ceară mila şi îndurarea lui Dumnezeu pentru înce- 
tarea îniricoşatei persecuții şi deodată prin rugăciunea 
lor să repare sacrilegiile săvârşite de descreeraţii 
călăi ai creştinismului din Rusia. - 

Când mai jos publicăm. în întregime chemare la 
rugăciune a Preafericitului Părinte, scrisoarea adresată 
Vicarului General al Romei, pentru a ne împreuna şi 


noi rugăciunile noastre cu ale Preafericitului Părinte 


şi ale tuturor neamurilor pământului, lăsăm, ca- în 
ziua de 25 Martie crt, Sărbătoarea Bunei Vestiri, în 





toate bisericile Noastre parohiale, dupăce în cadrul 
predicii se va citi scrisoarea Preafericitului Părinte, 
care cere mila ceriuui şi rugăciunea pământului pen- 
tru mântuirea nefericitei Rusii, la sfârşitul Sfintei 
Liturghii să se rostească în genunchi de 3 ori »Tatăl 
Nostru« şi »Născătoare de Dumnezeu« şi apoi urmă- 


-toarea rugăciune către Sf. Tereza a Pruncului Isus, 


sub a căreia specială îngrijire a pus Preatericitul 
Părinte viitorul Rusiei şi al mucenicilor ei de azi. 


Rugăciune 

către Si. Tergza a Pruncului Isus. 

O, tu amabilă şi compătimitoare Sfântă, mângăie 
pe frații nostri Ruşi, cari sunt prada unei lungi şi. 
nemiloase  prigoniri anticreştineşti: .câştigă-le dela 
Domnul statornicie în credinţă, spor în iubirea lui 
Dumnezeu şi a deaproapelui şi în încrederea către 
Preasfânta Fecioară, Mama lui Dumnezeu, pregăteşte-le 
preoți sfinți cari să repare sacrilegiile comise împo- 
triva Sfintei Euharistii şi toate hulele, fă să înflo- 
rească din nou, mai ales în tineret, îngereasca virtute 
a curăţiei, precum şi celelalte virtuţi creştineşti, pentru 
ca acest nobil popor, mântuit de toate asupririle, să 
revină de bunăvoie la unicul staul pe care inima 
iubitoare alui Cristos cel înviat din din morți Pa . 
încredințat întreg Si.-lui Petru şi urmaşilor săi şi să 
guste, în sfârşit, bucuria de a preamări în împărtăşire 
cu Sfânta Biserică catolică pe Tatăl, pe Fiul şi pe 
Spiritul Sfânt în vecii vecilor Amin. 

(Indulginţe de 300 zile recitată odată. indulginjă 
plenară recitată o lună în fiecare zi.) 

Oradea, 10 Martie 1930. 


Scrisoarea Papei PIU XI. 
câtre Cardinalul Pompi!j (2 Februarie 1930): 


Venerabilului Nostru frate Card. Vasile Pompilj, 
Episcop de Velletri şi Vicar General al Nostru î în Roma. 
PIU PP. ăL. 


Domnule Cardinal, 
Suntem adânc mişcaţi de îngrozitoarele si: sacri- 


“legele fărădelegi ce zilnic se înoiesc. şi se agravează 


împotriva lu Dumnezeu şi a sufletelor nenumăratului 

popor al Rusiei, scump inimii Noastre, chiar şi numai 
pentru aceea cât sufere, şi “căruia îi aparțin atâţi ii 
şi servitori marinimoşi şi devotați ai acestei Biserici 
catolice şi apostolice romane, devotați şi marinimoși 
până la eroismul martiriului. . 

Dela începutul Pontificatului Nostru, urmând 
pilda predecesorului Nostru de sacră memorie, Bene- 
dict XV., Noi înmulţirăm siorțările pentru a opri în- 
grozitoarea persecuție şi pentru înlăturărea daunelor 
mari dela acel popor. Ne-am grăbit să cerem chiar 
dela Guvernele reprezentate în Conterinţa din Geneva 
să “se învoiască în comun la o daclaraţie care ar fi 
putut cruţă Rusia .şi lumea întreagă de multe neno- 
rociri şi anume să proclame împreună, ca şi condiţie 
preventivă pentru orice recunoaştere a Guvernului 
Sovietic : respectarea conştiinţei, libertatea cultului şi 
a. bunurilor Bisericii, N 

Durere, aceste trei puncte, folositoare mai ales 
pentru acelea ierarhii bisericeşti ce din nefericire 


sunt separate de unitatea catolică, au fost părăsite în 


schimbul intereselor lumeşti, cari dealtcum ar îi fost 
mai bine îngrijite, dacă diferitele Guverne ar îi res- 
pectat înainte de toate drepturile lui Dumnezeu, îm- 
părăţia sa şi justiția sa; durere tot aşa a îost res- 
pinsă şi intervenţia Noastră îndreptată ca să scape 
de nimicire şi să păstreze în folosinţa lor tradiţională 
vasele sfinte şi icoanele, ce formau un tezaur. de ev- 
lavie şi de artă scump tuturor inimilor rușeşti; totuşi 


am. avut fericirea să sustragem dela un proces capi- . 


tal şi să ajutorăm în mod eficace capul acelei ierar- 
hii, din nefericire separat de unitate, Patriarhul Tykon, 
iar de altă parte darnicele oferte ale lumii catolice au 
mântuit de foame şi de o moarte îngrozitoare mai mult 
de 150.000 de copii, nutriţi zilnic de trimişii Nostri, până 
când aceştia nu au fost obligaţi să-şi părăsească opera 
de îndurare, deoarece s'a preferit să fie daţi morţii 
mii de nevinovaţi, decât să îie nutriţi de îndurarea 
creştinească. i 
Aceasta cruzime sacrilegă se întărâtă nu numai 
împotriva preoților şi a credincioşilor adulţi, între cari 
pe lângă alte victime credincioase cultului lui Dumne- 
zeu, Noi salutăm în mod particular, preascumpii No- 
strii fii, preoți şi călăgărițe catolice, întemnitaţi, sur- 
ghiuniţi, condamnaţi la muncă silnică cu doi Episcopi 


ai lor, Venerabilii îraţi ai Nostri Boleslau Sloskan şi - 


Alexandru Frison şi cu reprezentantul Nostru pentru 
ritul slavonesc, Exarhul catolic Leonida Fiodorov; dar 
orgânizatorii campaniei de ateism şi ai »frontului an- 
tireligios« tind cu orice preţ la stricarea tineretului 
abuzând de naivitatea şi ignoranţa lui, şi în loc să-i 
dea instrucţie, ştiinţă şi civilizație, cari dealtcum, caşi 
cinstea, justiţia şi bunul mers însuşi, nu pot prosperă 
şi înflori fără de religie, îi organizează în »Liga 
luptătorilor fără Dumnezeu«, acoperind decadenţa 
morală, culturală şi şi economică cu o agitare tot 
atât de stearpă şi neomenească, în care copiii 


sunt instigaţi la denunţarea părinţilor, la distrugerea, 
murdărirea zidurilor şi a simbolurilor religioase şi mai 
ales la pătarea_ sufletului lor cu toate viciile şi cu 
cele mai ruşinoase aberaţii materialiste, iniţiatorii 
căreia, voind să izbească în Religie și în Dumnezeu 
însuşi, pregătesc ruina inteligenţei şi a însăşi naturii 
omeneşti. | | 

In faţa acestor excese, pe cari Noi mai de multe 
ori le-am semnalat cu durere în alocuţiile Noastre Con- 
sistoriale şi mai pe urmă în Enciclica Noastră despre . 
creşterea tinerimii, n'am întrelăsat să Ne rugăm înşi-Ne 
zilnic, şi să rânduim rugăciuni pentru aceste milioane 
de suilete, răscumpărate cu sângele lui Isus Cristos, 
împinse şi aproape îorțate să-şi profaneze botezul lor, 
evlavia tradiţională a familiilor către preasfânta Fecioară, 
până şi cele din urmă semne de respect şi de 
cinste faţă de sanctuarul familiar. Cu scopul de a 
avea o conlucrare în sforțările Noastre împotriva atâ- 
tor rele, am instituit o Comisie specială pentru Rusia, 
prezidenţa căreia am încredințat-o după cum DV. foarte 
bine stiţi, iubitului Nostru fiu Cardinal Aloiziu Sincero. 
Deasemenea începând cu cele dintâi săptămâni ale 
pontificatului Nostru am aprobat şi înzestrat cu indul- 
genţe esclamația »Mântuitorul lumii, mântueşte Rusia«, 
şi iarăşi, în decursul ultimelor luni, «două îormule de 
rugăciuni prin cari poporul rus se dă în grija dulcei 
făcătoare de minuni din Lisieux, Sfânta Tereza 
de Pruncul Isus. La fel am aprobat şi iniţiativa 
Institutului Nostru de Studii Orientale din Noem- 
vrie anul trecut, să se ţină conterințe documentate 
şi ştiinţifice pentru ca să se facă cunoscute marelui 
public câteva din crimele sacrilege, pe cari liga 
luptătorilor fără Dumnezeu le aranjază pe nemăsuratul 
teritor sovietic, trecând dincolo şi în contrast cu 
textul, Constituţiei revoluţionare, şi aşa destul de 
antireligios si am constatat cu plăcere că acest 


"exemplu, pornit din Roma, o lună mai târziu, a fost 


urmat de similare conferinţe şi reuniuni ţinute în 
Paris, în Geneva, în Praga şi în alte oraşe. 

_Dar noile izbucniri precum şi publicitatea oficială 
a atâtor înjurături şi cruzimi recere o reparaţie mai 
largă şi mai solemnă. În ultimele sărbători de Crăciun 
nu numai că au fost închise multe sute de biserici, 
au îost arse numeroase icoane, a fost obligator lucrul 
pentru toți muncitorii şi pentru elevii dela școală, au 
fost suprimate Duminecile, ci s'a ajuns la punctul de 
a obliga pe muncitorii fabricilor — oameni şi femei — 
să semnez o declaraţie de apostazie formală şi de ură 
împotriva lui Dumnezeu, sub pedeapsă de-ai lipsi de 
bonul de pâne, îmbrăcăminte şi locuință, fără de 
cari oricare locuitor al ţării aceleia nefericite ar îi silit 
să moară de foame, mizerie şi frig: pelângă aceea în 
toate oraşele şi în multe sate ș'au aranjat spectacole ne- 
ruşinoase de carneval, caşi cele pe cari diplomaţii 
străini le-au avut sub ochii lor în Moscova, în centrul 
capitalei, în decursul sărbătorilor de Crăciun: se ve= 

+ 

deau trecând care pe cari erau în mare număr Copi- 
landri îmbrăcaţi în ornate sacre batjocorind . crucea 
scuipându-o, pe alte care, automobile erau pomi de 
Crăţiun, pe cari erau numeroase păpuşi legate de 
grumazi reprezentând episcopi catolici şi ortodoxi. lar 
în centrul orașului alți copilandri săvârşeau tot felul 
de fapte sacrilege faţă de Cruce, 

Pentru aceea, cu scopul ca să facem noi înşine, 
în chipul cel mai bun posibil, o reparaţie pentru toate 
acestea crime sacrilege, şi tot atunci cu scopul de a 
învită credincioşii din toată lumea, am hotărît, Domnule 
Cardinal, să mergem în ziua sărbătorii 
losif, în 19 Martie viitor, în Bazilica Noastră S. Petru, 
şi să celebrăm pe mormântul capului Apostolilor o Li- 
turghie de ispăşire, îndurare şi reparaţie pentru atâtea 
şi aşa de fioroase ofenze pentru Inima lui Isus, şi pentru 
mântuirea atător suflete puse la grele încercări, şi pentru 
mângăiera scumpului Nostru popor rusesc, pentru ca 
să înceteze odată aceasta mare amărăciune, şi pentru 
ca invidizi şi popoare să să întoarcă cât mai repede la 
unica turmă a unicului Mântuitor şi Eliberator, Domnul 
Nostru Isus Cristos. Dupăce vom fi cerut dela Prea- 
sfânta Inimă iertare şi îndurare. pentru victime şi pentru 
înşişi călăii, Noi ne vom rugă către Preasfârita şi.ne- 
prihănita Fecioară Maria, Maica lui Dumnezeu, către 
curatul logodnic al ei sfântul losit Patronul Bisericii 
universale, către protectorii speciali ai Rusiei, adecă SS. 
îngeri, $. loan Botezătorul, S. Nicolae, S. loan Crisostom, 
Sfinţii Ciril şi Metodiu, precum şi ceilalti” sfinți 
şi într'un mod particular către Sfânta Tereza de Pruncul 
Isus, căreia în mod special i-am încredinţat viitorul 
acelor suflete. 

„ Deci pe când Vă învităm, Domnule Cardinal, să 

daţi îndrumările potrivite pentru această rugăciune Noi 
credem cu siguranţă că nu numai Clerul şi poporul din 
Roma Noastră, ci toţi Venerabilii Fraţi ai Nostri în. 
episcopatul catolic şi toată lumea creşiină se va ală- 
tura la cererile Noastre ori în aceeaşi zi ori într'altă 
zi de sărbătoare aleasă pentru aceasta. | 
Siguri fiind că Provedința Dumnezească, în mo- 
mentul hotârit de dânsa, va găsi şi va da mijloadele 
necesare pentru repararea ruinelor morale şi mate: 
riale. din ținuturile acelea imense, cari formează a 
şeasa parte din teritorul pământului întreg, vom 
stărui, cu toată căldura suiletului, în această rugă- 
ciune de reparare şi cerere, care suntem convinşi că” 
va atrage mila lui Dumnezeu asupra poporului rusesc. 
Şi cu aceasta credinţă, Noi Vă dăm din inimă, 
Domnule Cardinal, Dv. şi tuturor acelora cari ni se 
vor alătură „nouă în aceasta cruciadă de rugăciune, Bi- 
necuvântarea Apostolică, chezăşia darurilor cereşti. 


Dat în Roma, la S$. Petru, în ziua de 2 Februarie, i 
sărbătoarea întâmpinării Domnului, anul MDCCCCXXX, 
al pontificatului Nostru al optulea. 


Nr. 561/1930. 


Salariile preoților pe luna Ianuarie 1930. 


Comunicăm, că Ministerul Instrucțiunii şi al 
Cultelor sub Nr. 2097711930 Ne-a ordonanţat salariile 
cuvenite preoților Nostri pe luna lanuarie crt. şi că 
acelea se pot ridică dela Oficiul administrativ al fon- 
daţiunilor diecezane. i 


Oradea, 7 Martie 1930, a 

In raiul bolșevic 


Regimul distrugerii şi al pigonirilor din Rusia, 
după ce au distrus şi au “alungat din țară pe cărturari 
şi pe toţi oamenii cu judecată lap, s'a năpustit şi 
asupra bieţilor ţărani pașnici şi muncitori sârguincioşi 
ai ogoareloz, cari prin' muncă şi cruțare şi-au agonisit 
o stare materială mai banişoară din roadele muncii 
lor; Dupăce comuniştii bolşevici au măcinat toate bo- 
găţiile ţărrii şi ale oamenilor mai înstăriți, vreau să 
golească şi hambarele bieţilor ţărani. Şi fiindcă acestia 
niu bucuros se despărțesc de ceeace au adunat ei cu 
multă trudă, s'a dat un ucaz din Moscova ca toţi 
culacii (țăranii mai înstăriți) să fie alungaţi din sate, şi 
averile lor comunizate, adecă făcute avere comună 
pentru cei cari nu muncesc. 


Până acolo ă ajuns nebunia bolşevică în căt au colec- 


tivizat şi animalele. S'a făcut — bunăoară în regiu- 
nile Volgei — un inventar al tuturor animalelor din 
gospodăriile private ale ţăranilor, şi toate animalele 
din comună au fost închise într'un ocol comunal penru 
a servi tuturor în comun. Şi fiindcă mulţi țărani mai 
degrabă şi-au tăiat vitele decât să le predea pentru 
folosul colectiv, s'a dat un ordin prin care toţi acei 
țărani la cari se vor află animăle fără să fie-predate 
gospodăriilor colective, vor îi consideraţi antirevolu- 
ționari şi judecaţi la moarte, sau mai bine zis, omo- 
râţi fără judecată, după sistemul bolşevic. 

Toţi cei cari sunt bănuiţi, că ar face parte din. 
alte clase sociale, decât proletari, sunt declaraţi în 
afară “de scutul legii. Chiar poşta refuză scrisorile şi 
telegramele adresate instituţiilor religioase, preoţilor 

sau altor persoane de origine burgheze. 

Numai proletarii au dreptul la viaţă în raiul 
“bolşevic, dar: şi acestia numai până ce nu se ridică 
vreo bănuială împotriva lor.. 

“Teroarea şi prigonirile fără rațiune au îngrozit 
atât de tare generaţia mai tineră, încât mulţi tineri 
sunt gata să se lapede de părinții lor, ca să nu fie 
bănuiţi de antirevoluţionari. 


Ba sunt chiar siliţi ca să declare în public că 
se lapădă de părinţi pentru ca să poate îi primiţi în 
serviciul Statului bolşevic şi să nu fie judecaţi să 
moară de foame sau chiar omorâţi. Aşa ziarul »Prole- 
tarskaia Pravda« din Kiev are o rubrică stabilă pen- 
tru aşa numitele »declaraţii oficiale« ale acelora cari 
se lapădă de părinţii lor. lată câteva 
de aceste: oare care Titiana Slovaceska declară, 
»mă hrănesc din munca .proprie şi am rupt orice 
legături cu tatăl meu, preotul Vasile Slovaceski, ne- 
având cu el nimic comun, nici material, nici ideologic«. 

L. P. Melesko spune: »In 1923 tatăl meu a pri- 
mit, în 'yrma influințelor exterioare şi convingerii re- 
ligioase, funcțiunea de diacon şi a devenit slujitorul 
unui cult religios. Eu am lucrat mereu în. agricultură, 
am participat în diferite organizaţii dela ţară, şi în 
1926 am intrat în armata roşie, unde servesc şi 
astăzi. Declar că nu. am şi nu vreau să am nimic 
comun cu tatăl meu<. — Un oarecare Vasile Ţaricov . 
declară: »Am rupt orice legătură cu tatăl meu, ţăran 
din satul Borispol, deoarece în ultimul timp el a în- 
ceput să manifeste înclinări spre a deveni kulaci. Din 
aceasta pricină mă lăpăd de el şi îl consider duş- 
man de clasă.« | 

Aceste pilde sunt destul de grăitoare, ca să ne 
arate până unde poate ajunge nebunia comunistă şi 
care este ţinta ei: să te despoaie de truda muncii 
tale, pe care să o laşi pradă acelora cari nu muncesc, 
ci trăiesc din jaf; şi apoi, să te constrângă să te 
lapezi de părinţii tăi şi de Dumnezeul tău şi să te în- 


-rolezi sub steagul roşu al deavolului. 


LESS SES LSISLEVENSIIE CES ERSA SE ENENE IEEE ERE E ERE EEE REFERE SIL 


Morala fără Dumnezeu. 


In zilele noastre mai cu înverşunare ca oricând, 
altă dată, se strădueşte lumea să tragă depe ochi 
„vălul nebulos al -misticismului - religios“, -vrând să 


umble pe picoarele proprii şi lipsindu-se de. cârja religiu-“ 


nii. Vrea adecă omul, ca în lucrările sale să fie in- 
dependent, şi de aceea trage la îndoială orice legă- 
tură între morală şi credința religioasă, intre morală 
şi religiune. 

Introducerea unei morale fără religiune, fără D-zeu, 
morală independenţă, aulonomă sau laică, în locul mora- 
lei creştine, a moralei evanghelice o motivează cu acea, 
că este necesară, atât individului, câi și societăţii, 
pentru a curmă abuzurile ce se comit pretutindeni sub 
masca religiunii. Educaţiunea şi instrucțiunea morală 
(care după exemplul Franţei o introduc şi în şcoa- 
lele noastre) este necesară pentru toţi oamenii fără 
deosebire şi aceasta nu poate să diiere dela individ 
la individ, nici dela popor la popor. În consecinţă, 
spun aderenţii moralei independente, dat fiindcă reli- 
giunea diferă dela popor la popor, o morală bazată 
pe religiune s'ar deosebi după credința religioasă a 
popoarelor, şi asifel n'ar putea formă norma aceea 
unitară de conduilă in viaţă peniru toate popoarele. 


Natura reli giunii 


Justificarea acesiei concepţii este condiţionată 
de noțiunea ce-o avem despre religiune. 

Şi dacă întrebăm pe apostolii. moralei indepen- 
dente să ne spună ce înţeleg ei sub religiune, atunci 
prin o nebuloasă sforăială lilozofică, încearcă să ex- 
plice religiunea pe cale psihologică ca şi un produs 
al necesităţilor interne ale fiecărui individ. În concep- 
ţia lor religiunea este credința obscură :a simţurilor. 
Fiecare individ are un senliment oarecare (ex. o do- 
rință, o trebuință, o aspirajiune) şi acest sentiment 
stimulează fantezia, cu ajutorul căreia crează imagini 
fantastice, cari trec în convingeri şi credințe. Aceste 


convingeri şi credinţe sunt ininăre Mipanea nevoilor 
interne individuale, Deci, sentimentele individuale sunt 
izvorul tuturor religiunilor. 

Acest subieetivism psihologic,;pe baza. căruia se 
încearcă explicarea religiunii, şi prin care individul 
este avansat şi proclamat de făuritorul ori cărei reli: 


giuni, a putut să se “înscăuneze în minţile oamenilor 


mulțumită lui Kant, care i-a dat un -colorit ştiinţific 
înglobându-l în sistemul său filozofic. 

Filozofia raţionalistă a veacului al 19. a familiari- 
zat lumea şi mai tare cu această concepţie subiecti- 
visiă a religiunii. Aşa. Schleiermacher, declarând reli- 
giunea „un sentiment de simplă atârnare“, afirmă că 
dogmele de credinţă sunt lucruri accidentale supuse 
evoluției timpului, ele sunt numai nişte formule prin 
cari dăm expresiune credințelor noastre, cari toate 
suni produsul meditării asupra sentimentelor, adecă al 
fanteziei. In rezumat esenţa religiunii este sentimentul. 

După Paulsen izvorul religiunii îl formează 
sentimentele de veneraţiune şi de admiraţiune faţă de 
marele tot, față de Universul nemărginii. Imaginile 
şi formulele perceptibile, în cari se întruchipează 
acele „sunt ceva accidental şi neesenlial“.! 

Wundt crede că religiunea este „întruparea sen- 
zibilă, concretă a ideilor morale“,? iar Ziegler susţine 
că religiunea. esle izvorâtă din sentimentul 'aspiraţiunii 
către infinit. După cum se poate vedea, în concepţia 
subieclivistă a religiunii, totul este relativ, subiectiv 
şi schimbăcios în chestiunile de religiune, nimic nu 
este obiectiv, concret, şi de valoare universală. 

Aceasta concepție subiectivistă s'a reluat în veacul 
XX. înglobând şi rezumând în sine toate ereziile, cari 


“au atăcat religiunea creştină în cursul veacurilor. Noua 


formă a subiectivismului raţionalist este cunoscută sub 


1 Fr. Paulsen, System der Ethic Î. 906. 
3 Wundt Ethic Il. 104, 
3 Th, Ziegler, Wiessen u. Glauben, 14, 

mumele de modernism, reprezentat prin Loisy, Blondel, 
Tyrrel, Fogazzaro şcl. şi damnat de Papa Piu Ă. la 
8 Septemvrie 1907 prin enciclica „Pascendi“. Acest 
modernism încearcă să reinvie raționalismul Kanţian 
sub formele filozofiei creştine catolice. 

Valoarea religiunii făurită de teoria sentimentu- 
lui, a religiunii sentimeniale, o fixează filozoful Cathrein 
când o numește „formaţiune subiectivă fantastică lip- 
sită de orice valoare obiectivă, o fantasmagorie goală, 


în care se caută prin amăgire o satisfacţie pentru 


inima doritoare de mângăiere“.! 

Religia aseasta modernă subieclivistă a câştigat 
mulți aderenţi pe simplul motiv, că măguleşte dorin: 
jele şi înclinările fiecăruia, este foarte comodă. 
„Aderenţii acestei religii sentimentale nu mai au. ne- 
voe să crează în dogme neplăcute, nu mai trebue să 
se închine, să meargă la biserică; şi — ceeace în- 


semnează şi mai mult — nu mai au nevoe să se teamă: 


de. un judecător etern, așa încât fiecare poate să-şi 
orânduiască viața după placul său. Dar păcat că so- 
coteala este greşită şi că singurul fapt de a fi. co- 
modă nu poate îi davadă pentru exactitatea unei religii“.? 

Intreagă concepţia ' aceasta subiectivisiă se ra: 
zimă pe. nişte principii false că, adecă mintea omenea- 
scă ar fi independentă şi unica măsură sau normă a 
tuturor adevărurilor şi deci şi a celorreligioase, şică 
adevărurile religioase, ca toate adevărurile, ar fi su- 
puse unei: evoluții continue şi în consecinţă, 
perfectibilităţi, ceeace învolvă că orice adevăr este 
relativ și schimbăcios. 

Faţă de această concepţie raţionalistă a religi- 
unii, noi opunem concepţia filozoliei creștine, care 
se razimă pe fapte concrete dovedite şi de istoria lu- 
turoi:popoarelor chiar. şi. a celor. vechi, .. i 

"Ta: vechimea cea mai îndepăriată, ne :spune et: 
nografia, la Babilonieni, Egipteni, Perşi, Indieni şcl. şi 
chiar la popoarele în stare de natură, se află credinţa 
într'o' ființă supraomenească,-se află urmele unui cult 
ce-l dădeau acele popoare zeităţii lor. Credinţa po: 
poarelor în: ființe supraumane, cari conduc rostul lumii, 
totalitatea raporturilor lor faţă de acele fiinţe si ex- 
teriorizarea acelora prin adorare, formă religiunea 
acelor popoare. „Religio est cultus deorum“, zice 
Cicero. . 

Răzimată pe acest fapt istoric, filozofia creştină 
concepe. religiunea ca şi cultul ce-l dăm lui D-zeu. 
Asifel temeiul religiunii în concepţiunea creştină; sunt 
rapurturile obiective ale sufletului omenesc către D-zeu 
creatorul, raporluri cari au o valoare universală şi 
neschimbăcioasă, pentrucă aceste nu sunt produsul 
dorinţei subiective, fantastice a individului, ci al unor 
adevăruri obiective, 


Raportul între religiune 

şi morală în filozofia 

păgână | 

Dupăce am văzut care esie esența și natura re- 

ligiunii, se pune întrebare ce rapori există între reli- 
giune ca şi un cult ce se dă unei fiinţe transcen- 
dentă, personală, cult rezumat pe un complex de ade- 
văruri de credinţă de o valoare obiectivă imulabilă, şi 
între morală, ca şi complexul normelor, regulelor după 
cari lrebue să se îndrepte lucrările omeneşti şi dela 
cari atârnă valoarea acestora. 


1 V, Cathrein, Conceplia catolică despre lume, III, Morala 


catolică p. 212. Trad. B, Fr. T, Falewski. 
2 Cathrein |. c, p. 215, 

Exislă între ele o legătură slrânsă,.aşa că cea - 
dintâi să fie izvorul, pomul, iar cea de a doua fruc- 
tele ; sau morala este o disciplină cu totul indepen- 
dentă, răzimată singur pe rațiunea naturală individuală, 
fără nici o legătură cu altă ființă; adecă motivele luc- 
rărilor morale le dă mintea fiecăruia, sau sunt dictate 
de voinţa divină ? 

Dacă vom cercetă credința popoarelor din cele 
mai îndepărtate vremuri ne vom convinge că la toate 
popoarele vom află o strânsă legătură între religiune : 
şi morală și că această concepţie este concrescută 
cu conştiinţa neamului omenesc, Fără să amintim aci 
de ctedința descoperirii d-zeieşti din Vechiul Test. în 
care s5e spune aprial că norma vieţii morale este 
legea d.zeiască; au crezut-o aceasta şi popoarele 
culte din lumea veche. Brahmanismul și Parsismul 
vedeau în legea d-zeiască călăuza vieţii omeneșii, aşa 
că.  morâlitatea lucrărilor omeneşti, : onestitatea 
sau neonestitatea acelora o determină raportul lor 
către aceasta lege d-zeiască. i 

Chiar şi în filozofia elină: Pyihagora, Socrate 
şi Platon, acești uriași ai gândirii omeneşti din lumea 
anlică, socoteau lucrările morale ca determinate de 
voinţa divilăţii. După Platon, cel mai mare bine este: 
fericirea, de care însă, numai atunci te vei îm: 
părtăşi dacă te vei asemână divinității. ei 

Aceasta o poţi ajunge prin virtutea morală, care 
cuprinde patru virtuţi: i i 

a) cumpătarea, b) bărbăţia, c) înţelepciunea şi 
d) dreptatea. Fiecare din aceste virtuţi — spune Platon 
— cuprinde ceva divin, şi prin deprinderea lor te faci 
prietin zeilor. De aceea nu poale să lucreze cineva 
moral, fără să cinstească divinitatea. Necredinţa o so: 
cotea, ca cea mai mare imoralitate. au 


Aristotel. Cel diîntâiu, care a început să desfacă 


legătura, care şi după credinţa lumii vechi este între 


religiune şi morală, a fosti filozoful grec: Aristotel. 
Fericirea, care este scopul ultim al lucrărilor morale, 
Aristotel o restrânge la lumea aceasta, la fericirea pe 
care o poale dobândi omul aici pe pământ. Şi aceasla 
fericire se cuprinde în cea mai înaltă virtute, care este: 
înlelepciunea. Pentru dobândirea acesteia se cere 
0) o viață îndelungată, ca şi fericirea să fie de o 
durată mai lungă; b) bunuri materiale, pentrucă -cel 
ce sufere în lipsuri nu poate fi fericit; c) prieteni 
buni, socielalea cărora ajulă mult promovarea acestei 
fericiri. Pe lângă aceasta fericire individuală, perso- 
nală, prin deprinderea virtuţii omul de vine şi cetăţean 
bun; acesta este scopul dublu al moralei aristotelice: 
să cullivi, să deprinzi virtutea, pentru ca să fii însuţi 
fericit aici pe pămâni, şi ca să devini celățean bun. 
Alt motiv: transcendent nu 'există, pentrucă — zice. 
Aristotel — zeii nu se înteresează de muritori.  ” 
Stoicii: Principiile moralei aristotelice fură con: : 
linuate de către stoici, cari socoteau virtutea, ca cel 
mai mare bun, ce'l poate avea omul aici pe pământ; 
pentrucă viaţa dincolo de mormânt nu este sigură. 
Morala lor este morală naturalistă, pentrucă sub „vir- 
tule“ ei înț-leg: „viafa conformă naturii“, Datorinţa 
omului ar fi ca să deprindă aceasta virtute, pentrucă 
în aceasia rezidă adevărata înțelepciune, care con: 
stitue fericirea. Şi aceasta fericire stă în aceea, că 
omul atunci nu mai doreşte nimic, e indiferent faţă 
de bucurie şi durere; nimic nu-l poale scoate din! 
amorțeala monotoniei: sale: apalie. Astfel de om — 
susțin stoicii — e cel mai fericit, cel mai desăvârşit, 
ridicându-se deasupra tâturor daraverilor lumii acesteia ; 

neînlrecut fiind în demnitale, tot ce el face este bine; 
nici păcălui nu poale, 

Epicureismu!. Absurdilatea morală a stoicilor o 
duse la extrem, epicureismul denumit aşa, după 
întemeietorul său Epicur (541—270 a. Chr., filozof 
grec a cărui filozofie naturală, se razimă cu totul pe 
atomismul lui Demokritos. Epicureismul, materializând 
lotul (Drei şi suflet), vede binele suprem în cea mai 
mare plăcere, prin care se eschide suferinţa, durerea. 


Scopul omului este să procure cât mai multă plăcere. 


şi să înlăture durerea, suferința, dar aşa ca aceasta 
operațiune să nu fie împreunată cu suferinţă. Suprema 
virlute în sistemul epicureilor este  înfelepciunea, 
care constă în reducerea pretenţiunilor “vieţii aşa ca 
acele să poată fi îndestulate ; şi care prin o prevedere 
_moderează şi regulează plăcerile în așa fel, ca să nu se 
conturbe una pe alla, ci să producă noue fericiri nu 
numai prin plăcerile momentane, ci şi prin amintirile 
dulci din trecut, precum și prin nădejdea plăcerilor 
viitore. In consecinţă, aici virtutea este un mijloc pen: 
tru câştigarea fericirii şi nu un scop în sine, ca la 
stoici, 

“O astfel de morală, însă, nu e morală, e numai 
arta de a-şi procură câ! mai multe şi cât mai mari şi 
mai variate plăceri materiale, trupeşti, indiferent că pe 
ce cale, numai suferinţa că fie încunjurată (Eudemonism). 

Acest grad de desvoltare al principiilor de mo- 
rală autonomă în vechime însemnă falimentul moralei, 
care-a produs apoi, desechilibrarea vieţii sociale şi 
sufleteşti la toate acele popoare din lumea veche, cari 
primiră de călăuza vieţii aceasta morală autonomă: 

„morala bunului plac“. 


Raportul între religiune şi 
morală în filozofia mo- 
dernă 


Sensismul mora:. In veacul XVI. sub impulsul 
reformaţiunii s'a reluat firul străduințelor eticianilor 
păgâni de a despărți morala de religiune. Propovădui:- 
torii acestei morale independente de religiune sunt: 
Th. Hobbes (1588—1679); |, Locke (1632 - 1704) şi 
A. A. C. Shaftesbury (1671-—1713), părintele sensis- 
mului moral. După Sh. omul are un anumit simţ 
moral (moral sense) deosebit de întelect şi prin care 
deosebim ce e bun şi ce e rău. Are omul irei feluri 
de înclinaţiuni: a) simpatice sau sociale, cari ţintesc 
binele comun; b) egoiste sau idiopatice; şi c) nena- 
turale. Dintre aceste bune sunt totdeauna cele sociale; 
cele egoiste sunt bune atunci, când nv împiedecă pe 
cele dintâi; iar cele nenaturale, contrare celor două, 
sunt totdeauna rele. Esenţa virtuţii rezidă în armonia 


dintre aceste înclinaţiuni. Armonia aceasta o siabileşte 


siniţul moral, care este un inslinct al naturii omeneşti. 
Aceasta doctrină fu, apoi, desvoltată mai departe de 
Hutscheson (1694—1747); Schuppe, H5lding. Marti- 
neau s. a. morala şi religiunea, în concepția lui Shai. 
tesbury n'au nimic comun. D-zeu' nu e autorul legii 
morale, pentrucă omul poate fi moral şi fără să fie 
religios. Importanţa și rolul religiunii se restrânge la 
înfrânarea pornirilor păcătoase prin făgăduinţele şi 
amenințările sale, atunci când inclinaţiunile nenaturale 
covârşesc pe cele bune, sau când aceste nu mai pot 
indrumă 'cu efect lucrările omeneşii pe cărările viriuţii. 
Insaşi frumusețea numai şi sublimitatea virtuţii nu este 
totdeauna în stare să determine pe om la fapte bune, 
la iubirea aproapelui. Mulţi n'o pot pricepe, şi pentru 
acestia este necesară religiunea. 

Aşa dară pentru cei întunecaţi şi simpli, pentru 
plebe e bună şi religiunea ca să-i infrâneze, şi să-i 
ducă la brazdă, dar pentru saloane nu e potrivită, e 
prea rustică morala religioasă; acolo are întrare 
numai finul „simţ moral“. lată] doue morale: 
morala clasei de jos: morală reiigioăsă; şi morala 
clasei culte: sim/ul moral. 

Aici ajungem, dacă părăsim fundamentul trainic. : 
și adevărat al moralei: Religiunea şi D-zeu : ne pierdem 
în absurdități până ce ajungem la haosul sistemelor 
care de care mai şubrede, pri cari „„simțul moral“ 
s'a volatilizat întratâta, că la Hume ne izbim de un 
scepticism întunecat, iar filozofia franceză prin negarea 
existenţei lui D-zeu, a sufocat cu totul simţul moral. 

Autonomismul rafionalist. Filozofia germană s'a 
pus cu tolul în serviciul moralei bunului plac, al mo- 
ralei -laice, 

Cel mai straşnic reprezentant al acestei, morale. 
şi carea avut mare înrâurinţă asupra gândirii moderne 
este Em. Kant. (1724—1804). După Kant legea morală 
nu derivă dela o ființă iranscendeniă, mai pe sus de fire, 
ci numai dela raţiunea practică, care e voința auto- 
nomă; a. primi o poruncă dela o ființă superi- 
oară externă, este  eferonomie, adecă legea ar 
avea izvorul alt undeva, în afară de noi şi nu în vo: 
ința şi rațiunea noastră independentă de ori ce inrău- 
rințe străine. Dat fiind însă, că omul nu este spirit 
pur, ci compozit din spirit şi - materie, un complex de 
palimi — zice Kant — cari sunt într'o vecinică nesu- 
punere, şi numai atunci ascultă glasul raţiunii, dacă 
porunca ei este necondiționată, categorică („imperati- 
tivul categoric“), care să dispreţuiască totul, afară de 
respectul către legea morală a raţiunii. Singură lucra- 
rea, care e săvârşilă exclusiv din respectul către lege, 
către porunca categorică a raţiunii, care te determină 
la lucrare, aceea singură esle /ucrare imorală, şi nu 
cea săvârşită din alte consideraţiuni eudemoniste, 


utilitariste sau sentimentale, ca de ex. iubirea, simpa- 


tia, utilitatea şcl. Pârghia, norma moralității este re- 
spectul către lege. | 

Porunca categorică a raţiunii practice în concep- 
ţia lui Kant, trebue să aibă valoare universală, adecă 
să oblige pe toţi oamenii. Principiul lui este: „lu- 


“crează așa încât maxima voinţei tale să poată valoră 


ori când ca un principiu universal de acţiune“, adecă 
lucrarea ta să fie regulă pentru toţi oamenii. 

A lucra moral — după mintea lui. Kant — în- 
seamnă a lucră conform poruncii categorice, imperati- 
vului categoric, care fiind şi el dictat de rațiune: a 
lucră moral e tot atât cât a lucră raţional. 

Experienţa, însă, ne învaţă alt cum: poţi lucra. 
foarte raţional, dar pentru aceea foarte nedrept şi cu 
mijloace imorale. Rațiunea şi răutatea inimii — zice 
Schopenhauer — produc criminalii, “ 

Cu toate că izvorul unic al legii morale în etica 
lui Kant esle raţiunea, totuşi şi el admite și necesi: 
iatea religiunii, a nemuririi suf etului și a existenţei 
lui D-zeu ca şi un postulat, o cerință a raţiunii prac- 
lice, şi fîn consecinţă, o cerință morală. Deoarece — 
zice Kant — fericirea adevărată rare ori se poate 
realiză deplin sici pe pământ, e nevoie de o viaţă 
vecinică, unde împlinirea. datoriei din respectul către 
lege să ne aducă și fericirea- deplină: Fericirea acea- 
sta consistă în sfințenia, care este idealul imoral al 
omului, şi pe care, ori cât s'ar strădui, nu-l poate â- 
tinge aici pe pământul ; şi de ăceea nici nu poate să fie 
pe deplin fericit. Va trebui, dar, cohclude Kant, ca şi 

o cerință morală, să existe o viaţă vecinică, unde truda 
omului să fie răsplătită. Dar existența unui suflei ne- 
muritor în o viață vecinică — continuă Kant — cere 
şi existenţă unei ființe supreme, care a orânduil toate 
aceste în vederea cuceririi idealului moral. Aceasta 
ființă este D-zeu, care irebue să exisle, pentrucă a: 
ceasta o cere raţiunea însaşi, care picat existenţa 
“unei ordine moralv, ca şi a unei ordine fizice inte- 
meiată pe existenţa lui D-zeu. Aşa dar existenţa lui 
D-zeu esle o cerință morală. „Nu D-zeu a decretat 
poruncile morale, ci avâritul moral cere existenţa lui 
D-zeu“, şi în consecință: „nu religiunea este temelia 
moralei, ci 'morala este fundamentul religiunii“!. 

Prin urmare Kant s'ar debarasă de religiune şi 
ar şi primi religiunea. De aici lipsa de logică, când 
afirmă deoparte că unicul izvor al legii morale este 
rațiunea, .iar de altă parte pretinde ca această lege 
să fie considerată ca lege d-zeiască. 

Dacă aceasta lege este divină, izvorul ei este 
Dzeu, şi nu rațiunea, şi în consecință: morală auto: 
nomă nu există; sau nu e înir'adevăr divină, ci numai 
numită, botezată, crezulă aşa, pentru ca să ajute mai 
cu efect realizarea idealului moral: sfinfenia. — şi 
atunci religiunea lui Kant este numai o ficţiune, în: 
tocmai ca şi morala autonomă, care se ra'imă pe 
ea. Spune apoi, Kani de o parte că, numai acela să- 
vârşeşie o lucrare morală, care lucră din respectul 
către lege, şi în consecință, — fiind legea morală 
totodată şi o lege divină — din respectul către D-zeu, 
autorul ei; iar de altă parte, că numai acela lucră 


moral, care lucră exclusiv din respectul către lege ca “ 


alere, fără considerare la ult motiv transcendent, 
mai pe sus de lege, afară de raţiunea practică. lată 
deraiarea logicei Kanliane. Nici o rațiune, fie aceea 
cât de practică, nu mă poate sili să mă supun unei 
legi. Şi fiindcă în etica lui Kant se spune, că legea 
morală nu are nici un motiv trascendent, numai chiar 
rațiunea-mea, legea care mi-o fac eu, o cinstese eu 
aşa cum vreau; iar alţii 'se vor gândi poate altfel. 
Şi aşa ajungem acolo, în chestiuni de morală: câte 
capete atâtea păreri. O lege morală numai atunci 
poale fi cu adevărat obligătoare, raţională, dacă se 
bazează pe o ordine morală pozitivă deasupra căreia 
planează o autoritate supremă, mai pe sus de 
fire, care singură e în stare să-mi impună o obliga: 
țiune față de legea morală, prin sancţiuni. Fără o 
astfel de autoritate, legea morală nu poate există. Şi 
o morală fără sancțiuni, sau cu un principiu de da- 
torie atât de anemic, ca cel Kanţian, nu poale să con- 
ducă viaţa individului, şi cu atât mai puţin a omenirii 
întregi. - 

” Morala autonomă, laică, nu se poate susţinea 
nici în această formă culminantă, ce i-a împrumutat:o 
filozofia raţionalistă a lui Kant, 


Materialismul. Morala raţionalistă a fost sortită 
să se scufunde cu totul în abisul maferialismului, care 
a dat de mal orice religie, şi în consecinţă, orice 
morală. la concepția materialistă nu există nimic, afară 
de materie, totul este materie. Nu există D-zeu, nu 
există suflet, nu există religiune și prin urmare nici o 
lege morală obligatoare în conştiinţă, sau cum zice 
„materialistul Biichner: nu există nici o lege morală 
care să poată impune voinței o datorie morală. 

Dar fiindcă fără o lege morală, care să înfrâneze 

1 Mircea Florian: Indrumări în filozofie p. 395 6.'* 

egoismul individual sau colectiv, nici o societate nu 
poate există şi nici indivizii nu pot trăi în mod paci- 
nic împreună, — materialiştii su iscodit un mijloc, 
care să facă. posibilă viaţa socială şi tără motivul 
suprafiresc al legii morale, Acest mijloc ar fi: legea 
civilă, legile statului. 


Şi această etică socială este autonomă, pentrucă 
pe baza principiului democrat despre suveranitatea 
poporului, legile statului ar fi produsul voinţei popo- 
rului. Puterea obligatoare a acestor legi nu atârnă de 
voinţa unei ființe suprafireşti, ci de voinţa comună a 
celora, pe seama cărora s'au făcut şi pe cari îi ob- 
ligă, ca legi emanate din voinţa colectivă a poporului 
„Suveran“. i 

Puterea acestei morale de s:at — în concepția 
materialistă — se razimă pe „conștiința publică“. Ori 
“ce lucrare conirară acesteia este vrednică de pedeapsă. 
Aşa dară, lot acolo suntem, ba mai rău. Această mo- 
rală este o morală poliţienească, care are e singură 
poruncă: „porunca a 1î-a*: „Fă orice numai să nu 
ajungi în conflict cu legile statului“. Fură, omoară, în- 
şală, numai să nu te prindă, că vai de pielea ta! De 
conştiinţă, de virtute în aceaslă morală nici vorbă nu 
poale fi, deoarece conştiinţa aici nu are nici un cu- 
vânt, numai forţa brachială te. îndeamnă să faci binele 
şi să înconjuri răul, | 

-Ce autonomie morală! Omul nuniat, până alunci 
se supune până ce stă polițaiul la spate. Prin acea: 
sta însă demnitalea firei omeneşti e dislrusă cu totul; 


omul e dejosit mai tare ca şi o brută, contestându-i- se 


orice înclinaţiune morală mai nobilă. 


“Se crede, doară, că prin aceasta s'ar pulea sus- 
ținea ordinea multă vreme, când obligaţiunea acestei 
legi morale e numai externă şi se razimă pe forța 
brută, pe frica de pedeapsă fizică numai? Unde e 
idealul, frumuseţea virtuţii ? Dacă odată se vor des- 


lănțui toate patimile mulțimii „suverane“, oare forţa 


brută va fi în stare să restabilească ordinea înăbu- 
şindu-le ? Nici odată! Viaţa socială se va înecă în 
haosul anarhiei surpându-se întreg edificiul social. 


Acolo duce autonomia morală, morala bunului plac 


a apostolilor falşi ai umanităţii şi prorocilor mincinoşi 
ai fericirii universale, cari au exlirpar! din sufletuk lor 
orice credinţă religioasă, ! tolerându-o doară, ca nece- 
sară pentru cei simpli, peniru cei proşti, şi procla» 
mând. aulonomia morală pentru cei „luminaţi“, cci 
„culţi“. 


Apoi existenţa unei morale cu totul independentă, 
autonomă, ar presupune şi existența omului independent. 
Cea ce este o absurditate, căci om independgnt nu 
există. Omul vine pe lume cu tolul neputincios. şi 
viaţa lui e în mânile părinţilor. Dacă părinţii ar socoti 
pe noul născut îndependeni, de sine stătător şi nu sar 
mai îngriji de el şi nu lar nuiri, nu lar crește, nu 
numai, că n'ar avea nici graiu omenesc, dar nici om 
n'ar fi din el în veci. Din primul momen! al exis- 
tenţei sale omul e într'o continuă alârnare de alţii 
de părinţi, de învăţători, de societate scl. Acum e uşor 
de aflat care ar fi sfârşitul acelora, cari n'ar ţinea seamă 
de aceste legături şi făcându-se pe sine îndependenţi 
ar umblă după bunul lor plac. Nimeni, nimeni: nu este 
independent pe suprafața pământului nici săracul, nici 
chiar împăratul. Omul independenti nu s'a născut încă, 
şi, prin urmare, nici morală independentă nu poate 
să existe. 

— Conferinte apologetice. Secţia apologeltică 
a Reuniunii Sf. Maria din Oradea aranjează în Du- 
minicile postului mare o serie .de conferințe apologe- 
lice în sala festivă a Primăriei. 


Seria a deschis-o la 9 Martie Msgr. Dr Grigorie - 


Pop canonic, tratând despre revelaţiunea supranaturală. 
In fața unui public numeros, distinsul conferenţiar în 
cuvinte alese şi cu o logică impecabilă a pus la punct 
greşelile raţionaliste privitoare la natura şi facultăţile 
minții omeneşti în cunoaşterea adevărurilor, arătând 
necesilatea şi posibilitatea descoperirii dumnezeieşi. 

Programul conferințelor cari vor urmă este: |, 

La: 23 Martie loan Agârbiceanu: Temei şi clădire 
în creştinism. 

La 25 Martie (Bunavestire) Dr Găvrila Stan: 
Cultul Preasfintei Fecioare. 

La 30 Martie Simeon Gocan: Cultul icoanelor şi 
iconografia orientală. 

La 6 Aprilie Dr Nicolae Flueraş : Creștinismul 
social, 

La 13 Aprilie (Floriile) Dr lacob Radu: 


Rapor- 
turile dintre cele două biserici româneşti. | 


Conferinţele, împreunate cu un mic program ar- 
tislic, se ţin după masă la ora 6. 


06539 5 PES0GIDORSO GERO GSSI0AIOGEIOOEROGERO 


i HONIG FRIDERIC | 


ARAD, STRADA DORITI 10-21. 


Cea mai veche şi mai 
( mare turnătorie. de clo- 











Tondată 
la anul 1840. 


pote din România. 

„La comandă fabric 
clopote de orice mărime 
din cel mai curat bronz 
) pentru clopote pe lângă 6 
garanţă mare şi cu pre- 
fixarea precisă a tonuri- & 
lor. Invenţie proprie li- 
cenţiată. 

Rechizite şi scaune de 
fer pentru clopote. Mo- 
toare electrice pentru clo- 
8 potit. — Condiţiuni avan- 
Fin fapt de plată. 

















C | ţ 3 (trei) exemplare din cartea lui Bunea: 
| U Episcopul Inocenţiu Micu-Clain. Cine 
o are de vânzare să indice preţul Păr.-lui Dr L. Tăutu, 
profesor de teologie, — Oradea, Piaţa Unirii 3. 








Tip ografia şi Litografia Românească S$. A, Oradea 

Zita casă 


- Anul VI, 


BIBLIOGRAFIE 


Mihail |. Berza. — Memorator de Istorie. 
Partea I-a: Antichitatea și Evul Mediu până la 1300, — Iași, 
Institutul de Arte Grafice. „Presa Bună”, 1929. — Preţul: 70 Lei, 

Scopul acestei lucrări ni-l spune —. în prefaţă —  însuş. 
autorul: 

1, de a fi folositor studenților şi elevilor înaintea exame- 
nelor sau tezelor, atunci când nu ai vremea necesară pentru ca 
să poţi reciti manualele sau lratatele după care ai preparat, ci 
doar ai timpul de a-ţi aruncă ochii pe -câteva pagini de carte 
pentru a-ţi împrospătă cele citite; 

2 de a înlătură convingerea falşă, că noțiunile istorice se 
învață ca şi cum S'ar pune în compartimente complect separ 
rate: compartimentul istoriei Franței, compartimentul . istoriei 
Românilor, etc, metodă câre lasă o lacună  regretabilă în cu- 
noştinţele celor puţin înițiaţi şi ale elevilor. Exemplul cu care 
autorul ilustrează această afirmaţie este edificator: „am. rămas 
din liceu cu impresia, că atunci când se termină istoria Grecilor, 
incepe acea a Romanilor“ (ii răspunse un medic la întrebarea: 

„în ce raport de cronologie crezi că e istoria romana faţă de 
cea grecească ?*) | 

Pentru a nu da toc unor asemenea inconvenienţe, autorul 
prezintă evenimentele în fraze scurte: — uneori prea scurte, — 
sincronic și sub formă de tabeie sinoptice, penlru a da elevului 
o imagină clară a raportului dintre evoluţia istorică a diferitelor 
State. Metoda aceasta de a trată evenimentele istorice este 
aci, fără îndoială, preferabilă metodei sistematice, mult mai greu 


-No. 6. 


"de aplicat, In adevăr sunt puţini acei elevi cari ştiu, că funda- 


rea Romei (după tradiție pe ia mijlocul secolului ai VIII, a, Cr.) 
este abia cu un secol mai târzie ca Licurg al Spartei, că Im- 
părățeasa Irena, Impăratal Nicetor I[. Usurpatorul, etc. au-iost 
contimporan cu Carol cel Mare, sau că Constantin Vodă Brânco- 
veanu este contimporan cu Ludovic al XIV-lea, Regele Soare, 
etc, etc. i 

Nu suntem însă de acord cu autorul în ce priveşte unele 
date, fixate cam arbitrar, dar asupra cărora nu putem insistă, 
“Totuşi dăm un exemplu : Cucerirea, Bulgariei de câtre Vasile II, 
Bulgaroctonul n'a fost la 1014, ci Ja. 1018, dată admisă de nia- 
joritatea istoricilor. Asupra operelor de artă s'a iusistat prea 
puţin şi de loc asupra faptelor economice, șociale şi religioase ; 
foarte puţin asupra cauzelor evenimentelor, La o eventuală edi- 
ţie nouă este de dorit-să fie tratate în coloanele respective, 
pentrucă făra ele istoria se prezintă incomplectă. Deasemenea 
vor fi bine primite şi îmbunătățirile promise de autor : biblio- 
grafii, o desvoltare mai mare, etc. — Numeroasele greseli de 
tipar sunt regretabile. Coboară mult din valoarea cărții și în- 
greunează consultarea. De altcum o recomandăm tuturor, Se 
poate căpătă dela 'Tipogratia „Presa Bună“ Iași, Str, Ştefan 
cei Mare 36, L P. 
[CR Cai be a pia a E pie e i ea ia Cbuii ai ae 
NOU! NOU! 
JEAN CARRERE 


TRIUMFUL PAPALITAȚII 






















“Tradusă de Societatea „Sf. loan Gură de Aur“, Oradea. 


CUPRINDE: , 
Prefaţă, de Pr. Dr. Al. L. Tăutu — Pentru ce este iri 
eternă — Tu es Petrus — Petru și Cezar — Chestiunea 
Romană — Spre viitor; Adaos: Legea garanțiilor — Tra- 
tatul din 41 Febr.' 1929 între sf- Scaun 'şi Italia — Con- 
cordatul cu lialia — Statul papal — Lista papilor şi & îm- 
părajilor. — Preţul Lei: 1400-— :.: Se poaie comanda 
dela Seminarul Teologic. unit, Oradea, Parcul Si. 
cel Mare No. 8. i 

